शिमला: पूर्व मंत्री सुधीर शर्मा को अखिल भारतीय कांग्रेस कमेटी का सचिव नियुक्त किया गया है। इसके साथ ही प्रदेश कांग्रेस के युवा नेता को पार्टी ने जम्मू-कश्मीर का प्रभार भी सौंपा है। इस संबंध में पार्टी के राष्ट्रीय महासचिव अशोक गहलोत ने नियुक्ति आदेश जारी कर दिए हैं। इससे पहले भी प्रदेश कांग्रेस के कई नेताओं को अखिल भारतीय कांग्रेस कमेटी में स्थान दिया गया है। आगामी लोकसभा चुनाव को देखते हुए ये नियुक्ति यां की गई हैं। गौरतलब है कि सुधीर शर्मा के साथ ही पार्टी के राष्ट्रीय अध्यक्ष राहुल गांधी ने 8 अन्य नेताओं को भी पार्टी का राष्ट्रीय सचिव नियुक्त किया है। सुधीर शर्मा ने उक्त जिम्मेदारी सौंपे जाने पर पार्टी के राष्ट्रीय अध्यक्ष राहुल गांधी का आभार व्यक्त किया है। उन्होंने कहा कि नई जिम्मेदारी पर वह खरा उतरने का भरपूर प्रयास करेंगे।